Respekt for loven

«Respekt for loven» er et dikt av Jens Bjørneboe, opprinnelig publisert i Ordet i 1965. Diktet har fire korte vers og er en harselas med politi, fengsel og rettsvesen. Det inngår som fengselsdirektørens sang i skuespillet Til lykke med dagen, publisert senere i 1965 og basert på handlingen i romanen Den onde hyrde (1960) om en ungdomskriminells møte med norsk fengselsvesen. Det inngår som åpnings- og sluttnummer tonesatt av Åsmund Feidje og fremført av Ola B. Johannessen i rollen som fengselsdirektør i musikalen basert på skuespillet, som ble sendt av Fjernsynsteatret i 1988. Musikalen ble beskrevet av instruktør Bjørn Sæter som «en musikalsk crazykomedie om fengselsliv, frihet og selvmord, rock, country & western og salmesang».

Referanser

Eksterne lenker
«Respekt for loven» (Fjernsynsteatret, 1988)
Til lykke med dagen (hele musikalen; Fjernsynsteatret, 1988)

Jens Bjørneboe
Norske dikt
Verk fra 1965